stanford-oval/wikipedia huggingface dataset:
Lehtoängelmä
Ulkonäkö ja koko

Lehtoängelmä on lyhytjuurakkoinen ja kasvaa 50–150 cm korkeaksi. Varsi on kalju. Kasvin lehdet ovat korvakkeellisia, lehtilapa on 10–25 cm pitkä ja kaksi tai kolme kertaa parilehdykkäinen. Lehdykän lapa on enintään senttimetrin levyinen, muodoltaan tavallisesti melkein pyöreä sekä pyöreä- ja isohampainen. Lehdyköitten ruodeissa on kookkaat, pitkään säilyvät korvakkeet. Lehtoängelmän violetinpunainen kukinto on tiheä kerrannaishuiskilo. Kukat ovat pieniä. Niissä on varhain varisevia, vastapuikeita kehälehtiä 4 tai 5 kappaletta. Kehälehtien väri vaihtelee sinipunaisesta vihreään. 5–8 mm pitkiä heteitä on runsaasti. Heteiden palhot ovat paljon ponsia pitempiä, nuijamaisia ja väriltään vaalean sinipunaisia. Lehtoängelmä kukkii Suomessa heinäkuussa. Hedelmä on riippuva, noin senttimetrin pituinen pähkylä. Vastapuikeissa, neliharjuisissa pähkylöissä on 5–10 mm pitkä perä, ja niiden ota sekä luottipinta ovat molemmat 0,5–1 mm pitkiä. Lehtoängelmä on myrkyllinen kasvi.
Levinneisyys

Lehtoängelmän levinneisyysalue ulottuu Keski-Euroopan vuoristoista ja Italiasta ja Balkanilta Keski-Venäjälle. Pohjois-Euroopassa sen esiintymisalue rajoittuu Etelä-Ruotsiin, Baltiaan, Karjalankannakselle ja Laatokan Karjalaan. Suomessa lehtoängelmä kasvaa levinneisyysalueensa äärirajoilla. Sitä on tavattu alkuperäisenä vain muutamasta paikasta Kiteeltä. Satunnaisena viljelykarkulaisena lehtoängelmää on tavattu eri puolilta Suomea.
Elinympäristö

Tyypillisiä kasvupaikkoja lehtoängelmälle ovat kosteat, puolivarjoiset lehdot ja lehtokorvet sekä lehtoniityt. Aikaisemmin lehtoängelmän kasvupaikkoja ovat tuhonneet pellonraivaus. Nykyään niitä uhkaavat kuusettuminen ja lehtojen umpeenkasvu.
Käyttö

Lehtoängelmää on jonkun verran viljelty ja käytetty myös koristekasvina.
Aiheesta muualla

Kasviatlas 2020: Lehtoängelmän levinneisyys Suomessa
UPM-Kymmene: Metsiemme lehtokasveja (Arkistoitu – Internet Archive) PDF-tiedosto
Kukkiva lehtoängelmä Itävallassa.
Lehtoängelmä kuvattuna Johann Georg Sturmin teoksessa Deutschlands Flora in Abbildungen (1796).
Thalictrum aquilegiifolium
London Fashion Week

Manish Aroran suunnittelema asuste vuoden 2006 tapahtumassa.
London Fashion Week on noin viikon kestävä muotitapahtuma, joka järjestetään Lontoossa kaksi kertaa vuodessa helmikuussa ja syyskuussa. Se on yksi maailman neljästä suuresta muotiviikosta New Yorkin, Pariisin ja Milanon ohella. Tapahtuman järjestäjänä toimii British Fashion Council. Ensimmäinen London Fashion Week järjestettiin vuonna 1984.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive)
Leena Luhtanen

| Leena Marjatta Luhtanen |
| --- | --- |

Oikeusministeri
 Vanhasen I hallitus 23.9.2005–19.4.2007  
Edeltäjä:  Johannes Koskinen
Seuraaja:  Tuija Brax
Liikenne- ja viestintäministeri
 Jäätteenmäen hallitus 17.4.2003–23.6.2003 Vanhasen I hallitus 24.6.2003–22.9.2005  
Edeltäjä:  Kimmo Sasi
Seuraaja:  Susanna Huovinen
Kansanedustaja
 1991–2007  
Henkilötiedot
Syntynyt: 12. helmikuuta 1941 (ikä 83) Kuopio
Puoliso:  Oiva Juhani Luhtanen
Tiedot
Puolue:  SDP
Koulutus:  valtiotieteiden maisteri
Leena Marjatta Luhtanen (o.s. Nikulainen, s. 12. helmikuuta 1941 Kuopio) on suomalainen poliitikko. Hän oli  Vanhasen I hallituksen oikeusministeri (liikenne- ja viestintäministeri syyskuun 2005 loppuun) ja SDP:n kansanedustaja vuosina 1991–2007. Hän oli myös Jäätteenmäen hallituksen liikenne- ja viestintäministerinä. Koulutukseltaan Luhtanen on valtiotieteiden maisteri.
Yhtenä ensimmäisistä toimistaan hän palautti Kimmo Sasin vaihtaman VR:n hallituksen samojen tahojen edustamaksi kuin se oli ennen vaihdosta. Kysymys liittyi VR:n pääomarakenteeseen ja strategiaan Samuli Haapasalon yhdessä Tiina Kortteen kanssa laatiman Tie auki taivasta myöden -muistion sisältämästä ajatuksesta muuttaa VR:n luonnetta Pendolino-painotteisemmaksi Itä- ja Pohjois-Suomen teollisesta tavarankuljettajasta.
Luhtasen puoliso on diplomi-insinööri Oiva Juhani Luhtanen.
Leena Luhtanen oli ennen kansanedustajauraansa opetusministeriön tiedesihteeri vuosina 1985–1991. Hänen kotikuntansa on Espoo, jonka kaupunginvaltuustossa hän on ollut vuodesta 1985. Luhtasesta tuli lainmuutoksen mahdollistamana Suomen ensimmäinen oikeusministeri, jolla ei ole ylempää yliopistollista oikeustutkintoa.
Eduskuntavaalit 2007

Leena Luhtanen sai vuoden 2007 eduskuntavaaleissa 2 440 ääntä, ja hänestä tuli ainoa Vanhasen hallituksen ministeri, jota ei enää valittu kansanedustajaksi.
Väitteet pimeästi maksetuista palkkioista

Eduskuntavaalien 2007 alla Iltalehti julkaisi väitteen, jonka mukaan Luhtasen kunnallisvaalikampanjassa 2004 olisi vaalimainoksien suunnittelutyötä maksettu pimeästi noin tuhannella eurolla. Asiaa oli hoitanut Luhtasen mies. Luhtanen ilmoitti selvityttävänsä lakimiehillä, mihin toimiin voisi ryhtyä Iltalehden kirjoittelun johdosta.
Leenan mies Juhani Luhtanen oli pohjustanut maksutapahtumaa sähköpostiviestein. "Sen ilmoituksen laskun, jossa on mainittu SDP:n eduskuntaryhmä, voit tehdä verollisena. Mutta muut eli Nana ja Leena (4 x 100) sekä kaikki muut maksaisin käteisellä. Voisitko kertoa lopputuleman", Luhtanen kirjoitti yrittäjälle 29.10.2004. Hän palasi aiheeseen toisella sähköpostiviestillä 7.11.2004: "Sen 2 × 150 maksaa SDP:n e-ryhmä, joten siitä tulisi tehdä verollinen lasku. 4 × 100 menee kahden ehdokkaan kassasta, mutta uskon, että käteinen jossain sopivassa välissä on se tapa. Kaikki muut maksaisin mielelläni suoraan käteen ilman alvia." Vaali-ilmoitukset tehnyt yrittäjä maksoi laskuista oma-aloitteisesti arvonlisäveron, joka normaalisti peritään asiakkaalta.
Luhtasen vaalirahoitusta paheksunut vihreiden kansanedustaja Heidi Hautala jäi ministerinä ollessaan itse kiinni verojen ja eläkemaksujen välttelemisestä.
Aiheesta muualla

.aspx Leena Luhtanen Suomen kansanedustajat. Eduskunta.
| 0 | 1 | 2 |
| --- | --- | --- |
| Edeltäjä: Kimmo Sasi | Suomen liikenne- ja viestintäministeri 2003−2005 | Seuraaja: Susanna Huovinen |
| 0 | 1 | 2 |
| --- | --- | --- |
| Edeltäjä: Johannes Koskinen | Suomen oikeusministeri 2005−2007 | Seuraaja: Tuija Brax |
Lasten Eurovision laulukilpailu 2021

| Lasten Eurovision laulukilpailu 2021 Imagine |
| --- | --- |

Päivämäärät:  19. joulukuuta 2021
Tapahtumapaikka:  La Seine Musicale,  Pariisi, Ranska
Juontajat:  Olivier Minne Élodie Gossuin Carla Lazzari
Isäntämaan toimittaja:  France Télévisions
Osallistujat
Laulujen määrä:  19
Palanneet maat:   Albania  Armenia  Azerbaidžan  Bulgaria  Irlanti  Italia  Pohjois-Makedonia  Portugali
Vetäytyneet maat:   Valko-Venäjä
Äänestys
Äänestysjärjestelmä:  Jokaisen maan raati antavat 12, 10, 8–1 pistettä heidän kymmenelle lempilaululle. Yleisön äänet lasketaan online-äänestyksen perusteella.
Voittaja:   Armenia "Qami Qami"
Osallistujakartta

   Maat, jotka osallistuivat vuonna 2021   Maat, jotka ovat osallistuneet ennen, mutta eivät osallistuneet vuonna 2021  
Lasten Eurovision laulukilpailu 
 ◄ 2020 • 2021 • 2022 ► 
Lasten Eurovision laulukilpailu 2021 oli järjestyksessään 19. Lasten Eurovision laulukilpailu. Kilpailu järjestettiin 19. joulukuuta 2021 Pariisissa, Ranskassa. Maa isännöi Lasten Euroviisuja ensimmäistä kertaa.
EBU tiedotti 2. syyskuuta 2021 19 maan osallistuvan kilpailuun. Bulgaria palasi kilpailuun neljän vuoden tauon jälkeen. Azerbaidžan palasi kilpailuun kahden vuoden tauon jälkeen. Albania, Armenia, Irlanti, Italia, Pohjois-Makedonia ja Portugali palasivat kilpailuun vuoden tauon jälkeen. Valko-Venäjä puolestaan vetäytyi kilpailusta.
Kilpailun voitti Armenian Maléna kappaleella "Qami Qami".
Tapahtumapaikka

Valentinan voiton jälkeen vuonna 2020, vuoden 2021 kilpailu järjestettiin Ranskassa. Tämä oli ensimmäinen kerta, kun Ranska isännöi Lasten Euroviisuja.
9. joulukuuta 2020  EBU vahvisti, että Ranska tulisi isännöimään vuoden 2021 Lasten Eurovision laulukilpailun. Myös Espanja oli ilmaissut kiinnostuksensa järjestää kilpailun, jos maa olisi voittanut edellisenä vuonna.
20. toukokuuta 2021 France Télévisionsin ja EBU:n pitämässä lehdistötilaisuudessa vahvistettiin, että kilpailu järjestetään Pariisissa. Kilpailu järjestettiin toista kertaa peräkkäin isäntämaan pääkaupungissa. Tapahtumapaikkana toimi konserttisali La Seine Musicale.
Formaatti > Graafinen ilme

Kilpailun tunnuslause "Imagine" (suom. Kuvittele) julkistettiin 20. toukokuuta 2021 vuoden 2021 Eurovision laulukilpailun lehdistötilaisuudessa. Tunnuslause viittaa edellisen vuoden voittokappaleeseen "J'imagine", jonka esitti ranskalainen Valentina. Tunnuslause kannustaa lapsia ja nuoria olemaan luovia ja seuraamaan unelmiaan. Kilpailun logo on saanut inspiraationsa kolmesta teemasta: mielikuvituksesta, joulusta ja Pariisin kaupungista.
Palaavat artistit

Venäjä – Tanja Mežentseva (tunnettu myös nimellä Tatjana Mežentseva) edusti Venäjää aiemmin vuonna 2019 Gliwicessä yhdessä Denberel Ooržakin kanssa. Heidän kilpailukappaleensa oli nimeltään ”A Time for Us”.
Osallistujamaat

19 maata osallistui vuoden 2021 kilpailuun.
| Äänestystulokset> Sija.Sija | Äänestystulokset> Yleisöäänet.Maa | Äänestystulokset> Yleisöäänet.Pisteet | Äänestystulokset> Tuomaristoäänet.Maa | Äänestystulokset> Tuomaristoäänet.Pisteet |
| --- | --- | --- | --- | --- |
| 1 |  Armenia | 109 |  Ranska | 120 |
| 2 |  Puola | 102 |  Puola | 116 |
| 3 |  Portugali | 92 |  Armenia | 115 |
| 4 |  Ranska | 67 |  Azerbaidžan | 109 |
| 5 |  Ukraina | 63 |  Georgia | 104 |
| 6 |  Serbia | 62 |  Venäjä | 74 |
| 7 |  Georgia | 59 |  Kazakstan | 64 |
| 8 |  Pohjois-Makedonia | 59 |  Ukraina | 62 |
| 9 |  Kazakstan | 57 |  Italia | 60 |
| 10 |  Venäjä | 50 |  Pohjois-Makedonia | 55 |
| 11 |  Malta | 50 |  Malta | 47 |
| 12 |  Italia | 47 |  Albania | 45 |
| 13 |  Espanja | 47 |  Bulgaria | 39 |
| 14 |  Saksa | 46 |  Espanja | 30 |
| 15 |  Azerbaidžan | 42 |  Serbia | 24 |
| 16 |  Albania | 39 |  Saksa | 15 |
| 17 |  Irlanti | 39 |  Alankomaat | 9 |
| 18 |  Bulgaria | 38 |  Portugali | 9 |
| 19 |  Alankomaat | 34 |  Irlanti | 5 |
| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  Saksa | Pauline | "Imagine Us" | "Kuvittele meidät" | 17 | 61 |
| 02 |  Georgia | Nikoloz Kajaia | "Let's Count The Smiles" | "Lasketaan hymyt" | 4 | 163 |
| 03 |  Puola | Sara James | "Somebody" | "Joku" | 2 | 218 |
| 04 |  Malta | Ike & Kaya | "My Home" | "Kotini" | 12 | 97 |
| 05 |  Italia | Elisabetta Lizza | "Specchio (Mirror On The Wall)" | "Peili (Peili seinällä)" | 10 | 107 |
| 06 |  Bulgaria | Denislava & Martin | "Voice Of Love" | "Rakkauden ääni" | 16 | 77 |
| 07 |  Venäjä | Tanja Mežentseva | "Mon ami" | "Ystäväni" | 7 | 124 |
| 08 |  Irlanti | Maiú Levi Lawlor | "Saor (Disappear)" | "Vapaa (Kadota)" | 18 | 44 |
| 09 |  Armenia | Maléna | "Qami Qami" (Քամի Քամի) | "Tuuli, tuuli" | 1 | 224 |
| 10 |  Kazakstan | Alinur & Beknur | "Ertegi álemi (Fairy World)" (Ертегі әлемі) | "Satumaailma" | 8 | 121 |
| 11 |  Albania | Anna Gjebrea | "Stand By You" | "Seistä vierelläsi" | 14 | 84 |
| 12 |  Ukraina | Olena Usenko | "Važil" (Важіль) | "Vipu" | 6 | 125 |
| 13 |  Ranska | Enzo | "Tic Tac" | "Tik tak" | 3 | 187 |
| 14 |  Azerbaidžan | Sona Azizova | "One Of Those Days" | "Yksi noista päivistä" | 5 | 151 |
| 15 |  Alankomaat | Ayana | "Mata Sugu Aō Ne" (またすぐ会おうね) | "Nähdään pian" | 19 | 43 |
| 16 |  Espanja | Levi Díaz | "Reír" | "Nauraa" | 15 | 77 |
| 17 |  Serbia | Jovana & Dunja | "Oči Deteta (Children's Eyes)" (Очи детета) | "Lasten silmät" | 13 | 86 |
| 18 |  Pohjois-Makedonia | Dajte Muzika | "Green Forces" | "Vihreät voimat" | 9 | 114 |
| 19 |  Portugali | Simão Oliveira | "O Rapaz" | "Poika" | 11 | 101 |
Muut maat

Valko-Venäjä - 28. toukokuuta 2021 Euroopan yleisradiounioni EBU keskeytti Valko-Venäjän yleisradio BTRC:n jäsenyyden, mikä tarkoitti sitä, että maan osallistuminen vuoden 2021 kilpailuun oli epätodennäköistä. Yhtiölle annettiin kaksi viikkoa aikaa vastata ennen eron voimaantuloa, mutta se ei tehnyt niin ainakaan julkisesti. BTRC erotettiin virallisesti 1. heinäkuuta 2021, jolloin maa menetti oikeudet osallistua kilpailuun. Valko-Venäjä ei siis osallistu vuonna 2021.
Seuraavat maat olivat osallistuneet ennen, mutta eivät osallistuneet vuonna 2021:
Australia
Belgia
Iso-Britannia
Wales
Israel
Kreikka
Kroatia
Kypros
Latvia
Liettua
Moldova
Montenegro
Norja
Romania
Ruotsi
San Marino
Slovenia
Sveitsi
Tanska
Lasten Eurovision laulukilpailu 2017

| Lasten Eurovision laulukilpailu 2017 Shine Bright |
| --- | --- |
 Vuoden 2017 Lasten Euroviisujen logo.
Päivämäärät:  26. marraskuuta 2017
Tapahtumapaikka:  Tbilisin Olympiapalatsi,  Tbilisi,  Georgia
Juontajat:  Helen Kalandadze ja  Lizi Japaridze
Isäntämaan toimittaja:  GPB
Osallistujat
Laulujen määrä:  16
Palanneet maat:   Portugali
Vetäytyneet maat:   Bulgaria  Israel
Äänestys
Äänestysjärjestelmä:  Jokaisen maan raati antavat 12, 10, 8–1 pistettä heidän kymmenelle lempilaululle. Yleisön äänet lasketaan online-äänestyksen perusteella.
Voittaja:   Venäjä "Wings"
Osallistujakartta

   Maat, jotka osallistuivat vuonna 2017   Maat, jotka ovat osallistuneet ennen, mutta eivät osallistuneet  vuonna 2017  
Lasten Eurovision laulukilpailu 
 ◄ 2016 • 2017 • 2018 ► 
Lasten Eurovision laulukilpailu 2017 oli järjestyksessään 15. Lasten Eurovision laulukilpailu. Kilpailu järjestettiin 26. marraskuuta 2017 Tbilisissä, Georgiassa Mariam Mamadashvilin voitettua kilpailun vuonna 2016 kappaleella ”Mzeo”. Maa isännöi Lasten Euroviisuja ensimmäistä kertaa. Bulgaria ja Israel vetäytyivät kisoista. Sen sijaan Portugali palasi kisaan yhdeksän vuoden tauon jälkeen.
Kilpailun voitti venäläinen Polina Bogusevitš kappaleellaan "Wings".
Tapahtumapaikka

EBU vahvisti 1. helmikuuta 2017, että vuoden 2017 kilpailu tultaisiin järjestämään Georgiassa. Vaikkakin Georgia oli voittanut kilpailun ennätykselliset kolme kertaa, tämä oli ensimmäinen kerta, kun maa isännöi kilpailua. 26. helmikuuta ilmoitettiin, että 
pääkaupunki Tbilisi tulisi olemaan vuoden 2017 kilpailun isäntäkaupunki. 16. maaliskuuta ilmoitettiin Tbilisin urheilukeskuksen olevan kilpailun tapahtumapaikka. Kuitenkin 9. elokuuta tapahtumapaikka vaihtui 4000 istuinta sisältävään Tbilisin Olympiapalatsiin, jonka katsottiin olevan sopivampi kilpailun järjestämiseen.
Formaatti

Vuoden 2016 kilpailun voittajan lehdistötilaisuudessa Jon Ola Sand ilmoitti, että EBU kutsuu televisioyhtiöitä jättämään hakemuksia järjestääkseen 26. marraskuuta järjestettävän vuoden 2017 kilpailun. Georgian televisioyhtiö GPB ilmoitti 22. marraskuuta 2016, että he olivat aloittaneet keskustelut EBU:n kanssa järjestääkseen vuoden 2017 kisat.
Formaatti > Visuaalinen design

Kilpailun teema "Shine Bright" julkistettiin vuoden 2017 Eurovision laulukilpailun lehdistötilaisuudessa Kiovassa  12. toukokuuta 2017. Vuoden 2017 kilpailun tunnuskuva on monivärinen, tyylitelty aurinko, joka kuvaa ilmaisun "purkausta". Jon Ola Sand selittää, että teema kuvaa hyvin Lasten Euroviisujen tavoitetta antaa nuoruudelle "hetki loistaa ja mahdollisuutta esitellä laulajien täyttä potentiaalia nuorina artisteina".
Formaatti > Juontajat

3. lokakuuta 2017 ilmoitettiin, että Helen Kalandadze ja Lizi Japaridze (Georgian edustaja vuoden 2014 Lasten Euroviisuissa) juontaisivat vuoden 2017 Lasten Euroviisut.
Osallistujat

Kuusitoista maata osallistui vuoden 2017 kilpailuun.
| Nro | Maa | Artisti(t) | Kappale | Kappaleen suomennos | Sijoitus | Pisteet |
| --- | --- | --- | --- | --- | --- | --- |
| 01 |  Kypros | Nicole Nicolaou | ”I Wanna Be a Star” | ”Haluan olla tähti” | 16 | 45 |
| 02 |  Puola | Alicja Rega | ”Mój dom” | ”Minun kotini” | 8 | 138 |
| 03 |  Alankomaat | Fource | "Love Me" | "Rakasta minua" | 4 | 156 |
| 04 |  Armenia | Misha | "Boomerang" | "Bumerangi" | 6 | 148 |
| 05 |  Valko-Venäjä | Helena Meraai | ”I Am The One (Я самая)” | ”Minä olen se” | 5 | 149 |
| 06 |  Portugali | Mariana Venâncio | ”Youtuber” | ”Tubettaja” | 14 | 54 |
| 07 |  Irlanti | Muireann McDonnell | ”Súile Glasa” | ”Vihreät silmät” | 15 | 54 |
| 08 |  Makedonia | Mina Blažev | ”Dancing Through Life” | ”Tanssien elämän läpi” | 12 | 69 |
| 09 |  Georgia | Grigol Kipshidze | ”Voice Of The Heart” | ”Sydämen ääni” | 2 | 185 |
| 10 |  Albania | Ana Kodra | ”Mos ma prekni pemën” | ”Älä koske puuhun” | 13 | 67 |
| 11 |  Ukraina | Anastasija Bashinka | ”Don't Stop (Не зупиняй)” | ”Älä lopeta” | 7 | 147 |
| 12 |  Malta | Gianluca Cilia | ”Dawra  Tond” | ”Käänny ympäri” | 9 | 107 |
| 13 |  Venäjä | Polina Bogusevitš | ”Wings (Крылья)” | ”Siivet” | 1 | 188 |
| 14 |  Serbia | Irina Brodić & Jana Paunović | ”Ceo svet je naš (Цео свет је наш)” | ”Koko maailma on meidän” | 10 | 92 |
| 15 |  Australia | Isabella Clarke | ”Speak Up!” | ”Puhu!” | 3 | 172 |
| 16 |  Italia | Maria Iside Fiore | ”Scelgo (My Choice)” | ”Minun valintani” | 11 | 86 |
Aiheesta muualla

Kuvia tai muita tiedostoja aiheesta Lasten Eurovision laulukilpailu 2017 Wikimedia Commonsissa
Lasten Eurovision laulukilpailu
Maat
| --- | --- |
Aktiiviset:  Alankomaat · Albania · Armenia · Espanja · Georgia · Irlanti · Italia · Kypros · Malta · Pohjois-Makedonia · Portugali · Puola · Ranska · Saksa · San Marino · Ukraina · Viro
Epäaktiiviset:  Australia · Azerbaidžan · Belgia · Bulgaria · Israel · Kazakstan · Kreikka · Kroatia · Latvia · Liettua · Moldova · Montenegro · Norja · Romania · Ruotsi · Serbia · Slovenia · Sveitsi · Tanska · Valko-Venäjä · Venäjä · Wales · Yhdistynyt kuningaskunta
Entiset:  Serbia ja Montenegro
Epäonnistuneet yritykset:  Bosnia ja Hertsegovina · Monaco · Slovakia
Kilpailut vuosittain
| --- | --- |
2000-:  2003 · 2004 · 2005 · 2006 · 2007 · 2008 · 2009
2010-:  2010 · 2011 · 2012 · 2013 · 2014 · 2015 · 2016 · 2017 · 2018 · 2019
2020-:  2020 · 2021 · 2022 · 2023
Olympiapalatsin lava.
Vuoden 2017 kilpailun juontajat Helen Kalandadze ja Lizi Japaridze.
Kilpailun voittaja Polina Bogusevitš.
Leppälä

Leppälä voi tarkoittaa seuraavia:
Paikannimi

Leppälä (myös: Leppälänkylä), kylä Kuortaneella Suomessa
Leppälä, kylä entisessä Suojärven kunnassa Suomen Neuvostoliitolle luovuttamalla alueella
Leppälä, kylä entisessä Viipurin maalaiskunnassa Suomen Neuvostoliitolle luovuttamalla alueella
Sukunimi

Anni Leppälä (s. 1981), valokuvataiteilija
Anton Hjalmar Leppälä (1886–1949), yrittäjä ja yritysjohtaja, teollisuusneuvos
Bertta Leppälä (o.s. Pykälä, 1891–1966), poliitikko ja kansanedustaja, Juhani Leppälän puoliso
Ilmari Leppälä (1911–1982), kenraaliluutnantti
Janne Leppälä (s. 1986), pesäpalloilija
Jarno Leppälä (s. 1979), showmies ja Duudsonit-ryhmän jäsen
Joona Leppälä (s. 1993), YouTube -videoiden tekijä
Juha Leppälä (s. 1983), pesäpalloilija
Juhani Leppälä (vuoteen 1906 Lindeqvist, 1880–1976), kansanedustaja, maanviljelijä ja kunnallisneuvos, Bertta Leppälän puoliso
Juuso Leppälä (s. 1981), kuvataiteilija
Kimmo Leppälä (s. 1963), klarinetisti ja säveltäjä
Pertti "Patu" Leppälä (s. 1960), entinen F1-veneilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Leppälä”, voi hakea sivunnimihaulla, laajalla sivunnimihaulla tai tekstihaulla.
London Boys

| London Boys> Tiedot |
| --- | --- |
Toiminnassa:  1985–1995
Tyylilaji:  disco, soul, pop
Kotipaikka:  Hampuri, Saksa
Laulukieli:  englanti
Jäsenet:  Edem Ephraim   Dennis Fuller  
Levy-yhtiö:  Atlantic Records  
Infobox OKNimi-testi OK: 
London Boys oli brittiläinen Edem Ephraimin ja Dennis Fullerin diskoa, popmusiikkia ja soulia soittanut yhtye, jonka kotipaikka oli Saksan Hampuri. Se oli aktiivinen 1985–1995. Tunnettuja London Boysin kappaleita ovat muun muassa ”I Gonna Give My Heart”, ”London Nights”, ”Harlem Desire” ja ”Requiem”. Ephraim ja Fuller kuolivat auto-onnettomuudessa Alpeilla vuonna 1996.
Diskografia

The Twelve Commandments of Dance (1988/89)
Sweet Soul Music (1991)
Love 4 Unity (1993)
Hallelujah Hits (1995)
The Twelve Commandments of Dance (Special Edition) (2009)
Aleksei Ibatulov

| Aleksei Ibatulov> Henkilötiedot |
| --- | --- |
Koko nimi:  Aleksei Olegovitš Ibatulov
Syntynyt: 28. toukokuuta 1993 (ikä 31) Pietari
Jääpallon pelaaja
Pituus:  178 cm
Paino:  77 kg
Seura:   Arkangelin Vodnik
Pelipaikka:  keskikenttä
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 2008–2014 |  Arkangelin Vodnik | – | (–) |
| 2014–2015 |  Murmanskin Murman | – | (–) |
| 2015–2015 |  WP-35, Varkaus | 37 | (21) |
| 2017– |  Arkangelin Vodnik | – | (–) |
Maajoukkue
| 2012 |  Venäjä U19 | – | (–) |
| 2018– |  Viro | 12 | (45) |
 Seurajoukkueuran tilastot kattavat vain kansalliset sarjat, päivitetty 27. tammikuuta 2019.  Maajoukkueuran tilastot päivitetty 27. tammikuuta 2019.
Aleksei Olegovitš Ibatulov (ven. Алексей Олегович Ибатулов; s. 28. toukokuuta 1993 Arkangeli) on venäläinen keskikenttää pelaava jääpalloilija, jolla on myös Viron passi, joten hän on edustanut Viron maajoukkuetta vuosien 2018 ja 2019 MM-kisoissa. Viron passioikeus perustuu siihen, että hänen isoäitinsä on Viron kansalainen.
Ibatulov pelasi Suomessa Bandyliigaa Varkauden WP-35:n riveissä kaksi kautta eli kaudet 2016 ja 2017. Sen jälkeen hän siirtyi kasvattajaseuraansa Arkangelin Vodnikiin.
Ibatulov on edustanut MM-kisojen B-sarjassa pelaavaa Viroa vuosina 2018 ja 2019. Hän oli molempina vuosina B-sarjan paras maalintekijä, vuonna 2018 18 maalia ja vuonna 2019 peräti 27 maalia, jolloin hän oli nostamassa Viroa B-sarjan voitolla A-sarjaan. Hä'net valittiin molempina vuosina B-sarjan parhaaksi hyökkääjäksi.
Live in Decay

| Live in Decay Vader |
| --- | --- | --- |

Demon tiedot
 Äänitetty : 1986
 Julkaistu: 6. joulukuuta 1986
 Tyylilaji: thrash metal
Vaderin muut julkaisut
|   | Live in Decay 1986 | Necrolust 1989 |
Live in Decay on puolalaisen death metal -yhtye Vaderin ensimmäinen demo, joka on julkaistu vuonna 1986.
Kappalelista

Intro – 0.51
Satans Wrath – 4.52
Till Your Death! – 2.51
Deathlike Carrion – 6.32
Tyrants of Hell – 4.42
Deathlike Carrion (studio)
Satans Wrath (studio)
Tyrants of Hell (radio edit)
Kokoonpano

Peter – sähkökitara
Zbigniew "Vika" Wróblewski – sähkökitara
Robert "Czarny" Czarneta – laulu
Robert "Astaroth" Struczewski – bassokitara
Grzegorz "Belial" Jackowski – lyömäsoittimet
Aiheesta muualla

Live in Decay Discogsissa. (englanniksi)
Albumi Live in Decay Encyclopaedia Metallum -sivustolla (englanniksi)
Vader
| --- | --- |
Studioalbumit:   The Ultimate Incantation  De Profundis  Future of the Past  Black to the Blind  Litany  Revelations  The Beast  Impressions in Blood  Necropolis  Welcome to the Morbid Reich  Tibi et Igni  The Empire  Solitude in Madness 
Konserttitallenteet:   The Darkest Age: Live '93  Live in Japan 
EP:t:   Sothis  Kingdom  Reign Forever World  Blood  The Art of War  Lead Us!!!  Go to Hell 
Kokoelmat:   Reborn in Chaos  XXV 
Tribuuttialbumit:  Future of the Past
Demot:   Live in Decay  Necrolust  Morbid Reich 
Videot:   Vision and Voice  More Vision and the Voice  Night of the Apocalypse  ...And Blood Was Shed in Warsaw 
Splitit:  Nile / Vader
Singlet:   An Act of Darkness / I.F.Y.  Carnal / Black to the Blind  Xeper / North  Angel of Death  Beware the Beast  v.666  The Upcoming Chaos  We Are the Horde  Come and See My Sacrifice  Decapitated Saints 
Eri esittäjiä:   Slatanic Slaughter II – A Tribute to Slayer  Czarne zastępy – W hołdzie KAT  Originators of Northern Darkness - A Tribute to Mayhem  Tyrants From the Abyss - A Tribute to Morbid Angel  Seven Gates of Horror – A Tribute to Possessed  Ultimate Revenge  Metalmania 2003 
Katso myös:   UnSun  Spinal Cord  Dimmu Borgir  NYIA  Behemoth  Christ Agony  Slashing Death  Sweet Noise  Yattering